  Майя Бывальцева Россиысь тазалыкез утёнъя министерство Ижкарын туберкулёзэз эмъян диспансерлэсь юртсэ пуктон ӵектослы дурбасьтӥз. лькунлэн тӧроеныз Александр Соловьёвен пумиськылэмез бере 1-тӥ тулыспалэ со сярысь вераз Россиысь тазалыкез утёнъя министрлэн воштӥсез Татьяна Яковлева. «Дурбасьтӥськом. Умой пумкылъян ми Россиысь экономикая министерствое но сётӥмы ни. <…> Удмуртиын туберкулёзэз эмъян диспансерез пуктонлы юрттӥськом», — вераз со. Кызьы пусйиз Александр Соловьёв, табере Удмуртия ваньзэ лэсьтыны кулэ федерал коньдэтысь юрттэт басьтыны титулэ шедён понна. Солэн верамезъя, со таяз арын луыны быгатоз ни. Удмуртилэн тӧроез верамъя, лэсьтӥськон 800 миллион манет утёз. Ижкарысь Славян шоссеын туберкулёзэз эмъян эмъюртэз пуктон ужъёсты 2010-тӥ арын кутскизы. Но федерал коньдэтысь уксё вуымтэен, лэсьтӥськонэз дугдытоно луиз. Тодэ вайытом, Россиысь Кун Думалэн депутатэз Андрей Исаев ӧтемъя, элькунэ одӥг нуналлы вуылӥз тазалыкез утёнъя федерал министерстволэн делегациез, соин кивалтӥз Татьяна Яковлева. Озьы ик Удмуртие вуылӥзы департаментъёслэн кивалтӥсьёссы, удысэтлэн пӧртэм ӧръёсъя валтӥсь ӧнерчиосыз, Росздравнадзорлэн но Эм утетъя фондлэн ыстэм муртъёсыз. Тегъёс: Тазалык Ижкар Удмуртия Тазалыкезутёнъяминистерство АлександрСоловьёв  